# Francisco Javier Cuesta Ramos

Francisco Javier Cuesta Ramos, més conegut com a Frank Cuesta o Frank de la Jungla (Lleó, Espanya, 16 d'octubre de 1971) és veterinari i herpetòleg, ex-tennista, professor de tennis i presentador de televisió del canal Cuatro. Actualment viu a Bangkok, Tailàndia.
Es va casar amb la model i cantant tailandesa Yuyee Alissa Intusmith. Tenen dos fills, Zape i Zorro i una filla anomenada Zen. Zape nasqué bessó amb un altre nen anomenat Zipi, que va morir al poc de néixer.
Des del 2010, fins al 2012 va presentar el programa "Frank de la Jungla", emès a Cuatro i Energy (ambdós propietat de Mediaset España). Va rebre un Premi Ondas el 8 de novembre de 2011. Demés va presentar "La selva en casa", emès també a Cuatro.

## Biografia

Abans de dedicar-se al món de la televisió, Frank Cuesta va interessar-se pel tennis, on va iniciar una incipient trajectòria professional, trencada per un accident de motocicleta. Va abandonar la carrera com a jugador, per a fer-se en entrenador. Va ingressar a l'acadèmia de tennis "Nick Bollettieri Tennis Academy" a Florida (USA). D'allà va anar a Tailàndia per a muntar la seva pròpia acadèmia: "Frank Cuesta Tennis Academy". Els primers anys a Tailàndia els va dedicar al tennis, però també s'interessà per la fauna del país. Malgrat no tenir formació científica prèvia, va començar a estudiar Herpetologia. El seu interès en la matèria, el va fer fundar una associació anomenada "Ayuda a los Reptiles en Tailandia".
El 2010, els reporters del programa de Cuatro "Callejeros Viajeros" toparen amb ell mentre rodaven una entrega del programa a Tailàndia. Frank va resoldre un problema que els membres de l'equip van tenir amb una serp. Els directius de la cadena li oferiren presentar el seu propi programa: "Frank de la Jungla". El 8 de novembre de 2011, el seu innovador format televisiu va obtenir el Premi Ondas a la Innovació, que va arreplegar l'1 de desembre del mateix any. El 25 de desembre de 2011 va estrenar el nou programa anomenat "La selva en casa", ambientat en Espanya.
L'1 de febrer de 2012, va patir un accident d'helicòpter a la zona del Mekong (Tailàndia). Hores després de la seva peripècia, va confirmar, mitjançant Facebook, que tenia diversos ossos trencats i que fou una de les pitjors experiències de sa vida. L'11 de novembre de 2012 s'estrenà la tercera temporada de "Frank de la Jungla" al canal Cuatro. El 2012 acabà els seus estudis de Veterinària. El 21 de desembre de 2012, Frank Cuesta va deixar el seu programa "Frank de la Jungla" i "La selva en casa", perquè estava cansat d'estar a la TV. Frank va acomiadar-se de l'audiència el gener de 2013. Va declarar per Twitter:
| « | Han bastado 5 días en la selva para tomar la decisión... Disfrutad de los 4 últimos episodios de Frank de la Jungla en enero... porque no habrá más | » |
Després d'abandonar la televisió, Frank gravava, editava i presentava el seu propi canal a YouTube, anomenat "Natural Frank", on seguia ensenyant als seus seguidors els seus coneixements sobre animals.
El setembre de 2013, Frank va tornar a la televisió amb un nou programa anomenat Natural Frank, que s'emetia de dilluns a dijous a les 21.30 h a Cuatro. El març de 2014, tanmateix, Frank va fitxar per a la cadena de televisió Discovery Max per a desenvolupar nous projectes, abandonant així el grup Mediaset España després de quatre anys. El maig d'aquell any es va estrenar en aqueix canal el seu programa Wild Frank.

### Empresonament de Yuyee

El 12 de juny de 2014 es va saber que la seva dona (ara ex-dona) Yuyee Alissa Intusmith, ex-model tailandesa que aleshores tenia quaranta-un anys, havia estat descoberta a l'aeroport Don Mueang, al nord de Bangkok, amb cinc mil·ligrams de cocaïna entre les seves pertinences. Yuyee fou condemnada a quinze anys de presó i a una multa d'un milió i mig de bahts (45.000 €) per tràfic de cocaïna (posteriorment la quantitat que se li imputava va augmentar a dos-cents mil·ligrams) sense possibilitat de fiança, segons les lleis tailandeses. Frank Cuesta va fer un aclariment a Facebook dels fets. El jutge encarregat del cas fou despatxat per corrupció, tot i que ella va seguir empresonada.
El cas, publicitat a través de les xarxes socials i diversos mitjans de comunicació, va generar diverses campanyes d'arreplegada de signatures en favor del seu alliberament. Després de cinc-cents seixanta-quatre dies sense poder veure als seus fills, Frank va explicar que el 29 de desembre de 2015 les autoritats tailandeses li permeteren una visita dels nens gràcies a la intercessió de l'entrenador Luis Enrique i dels jugadors Lionel Messi i Daniel Alves, tots tres del Futbol Club Barcelona, que abordaren una delegació tailandesa amb la qual coincidiren al Japó mentre disputaven el Mundial de Clubs.

## Filmografia
### Programes de televisió

| Any(s) | Títol |
| 2010 – 2013 | Frank de la jungla |
| 2011 – 2012 | La selva en casa |
| 2013 – 2014 | Natural Frank |
| 2014 – 2020 | Wild Frank |

## Referències

* ↑ «Premio Ondas a la innovación». Arxivat de l'original el 2011-12-18. [Consulta: 19 abril 2013].
* ↑ Vida de Frank en Bangkok. Segunda parte Arxivat 2012-07-05 a Wayback Machine. Mitele
* ↑ Lista de premiados Arxivat 2020-03-08 a Wayback Machine. Premios Ondas.
* 1 2 Frank Cuesta: "El tenis es mi mujer y los reptiles, mis amantes" Soitu
* ↑ Frank Cuesta, el pollastre de Lleó El Periódico
* ↑ 'La selva en casa', el nuevo programa de Frank Cuesta para Cuatro Formulatv
* ↑ Frank de la Jungla casi se mata en un accidente de helicóptero
* ↑ Frank de la Jungla, arropado en Facebook y Twitter tras su accidente
* ↑ «Frank de la Jungla» se fractura varios huesos tras un accidente de helicóptero
* ↑ Frank de la Jungla, herido grave en un accidente de helicóptero
* ↑ «Frank Cuesta abandona el "hipócrita mundo de la tele": "Ya no me divierto"». Arxivat de l'original el 2013-05-03. [Consulta: 19 abril 2013].
* ↑ Frank Cuesta abandona Cuatro y ficha por Discovery Max
* ↑ «15 años de cárcel para la mujer de Frank de la Jungla por tráfico de cocaína». La información, 12-06-2014 [Consulta: 15 agost 2014]. Arxivat 2014-08-12 a Wayback Machine. «Còpia arxivada». Arxivat de l'original el 2014-08-12. [Consulta: 29 desembre 2015].
* ↑ Frank de la Jungla. «Aclaración para los medios». Facebook, 17-06-2014. [Consulta: 15 agost 2014].
* ↑ Gil, Toni «Despedido el juez tailandés que condenó a Yuyee, la exmujer de 'Frank de la Jungla'». Cadena Ser, 14-08-2014 [Consulta: 15 agost 2014]. Arxivat 2014-08-15 a Wayback Machine. «Còpia arxivada». Arxivat de l'original el 2014-08-15. [Consulta: 29 desembre 2015].
* ↑ Fernández, Adrián. «Absolución TOTAL para "YUYEE"Alissa Intusmith,esposa de FRANK de la JUNGLA» (en español e inglés). Change.org. [Consulta: 15 agost 2014].
* ↑ Padilla, Miguel. «absolucion y libertad para YUYEE,esposa de FRANK CUESTA» (en español e inglés). Change.org. [Consulta: 15 agost 2014].
* ↑ «El agradecimiento eterno de Frank Cuesta al Barça» (en castellà). Marca, 29-12-2015. [Consulta: 29 desembre 2015].
* ↑ «El FC Barcelona media para que Yuyee abrace a sus hijos por Navidad» (en castellà). La Vanguardia, 29-12-2015. [Consulta: 29 desembre 2015].

## Enllaços externs

* Pàgina web oficial de Frank Cuesta Arxivat 2016-11-26 a Wayback Machine.